Bybelskool » Wat verwag God van jou in sy wet? – 1 Timoteus 1:8-11
Ons weet dat die wet goed is as 'n mens dit gebruik soos God dit bedoel het en besef die wet is nie soseer gemaak vir mense wat reg optree nie, maar eerder vir mense wat ongehoorsaam en opstandig is, wat teen God is en sondig, wat niks as heilig beskou nie en dit wat heilig is, besoedel; wat hulle vader of moeder of ander mense doodmaak. Die wet is vir mense wat seksueel immoreel is, vir seksuele perverte, vir slawehandelaars, vir leuenaars, eedbrekers en vir hulle wat enigiets anders doen wat die gesonde leer weerspreek – dié leer wat ooreenstem met die heerlike Goeie Nuus wat aan my toevertrou is deur ons goeie God. (NLV)
1. Dink na oor die gerigtheid van die wet asook oor die ooreenstemming met die Goeie Nuus van die evangelie. Wat leer jy uit hierdie gedeelte daaroor?
2. Dink na oor die sondes wat hier genoem word as dinge wat deur die wet sowel as die evangelie verbied word. Verbind jou daaraan om die Here in alles te gehoorsaam, ook om dié dinge te vermy.
3. Lees die verse later vandag weer om jou te herinner aan die heilige lewe wat God van ons vra.
4. Jy kan later vanaand die gedeelte weer lees in die konteks van 1 Timoteus 1 sowel as my bydrae daaroor: 1 Timoteus 1:1-20 – 'n Lewe in geloof wat pas by die gesonde leer.
Nov 8, 2018 at 09:32 | #
net so 'n ietsie oor gehoorsaamheid:
1Sa 15:22 Samuel said, "Which does the LORD prefer: obedience or offerings and sacrifices? It is better to obey him than to sacrifice the best sheep to him.
1Sa 15:23 Rebellion against him is as bad as witchcraft, and arrogance is as sinful as idolatry. Because you rejected the LORD's command, he has rejected you …….